Document ID: 32001R1964

Kommissionens forordning (EF) nr. 1964/2001
af 8. oktober 2001
om ændring af forordning (EØF) nr. 2166/83 om en licensordning for visse former for fiskeri i et område nord for Skotland (Shetland-området)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), senest ændret ved forordning (EF) nr. 1181/98(2), særlig artikel 7, stk. 2, og
ud fra følgende betragtninger:
(1) Ved Kommissionens forordning (EØF) nr. 2166/83 af 29. juli 1983 om en licensordning for visse former for fiskeri i et område nord for Skotland (Shetland-området)(3), senest ændret ved forordning (EF) nr. 2502/1999(4), er der fastsat en procedure for meddelelser om EF-fiskerfartøjers sejlads i det pågældende område via en af de i bilag I nævnte radiostationer.
(2) Radiostationerne i Tyskland og Frankrig er blevet sat endeligt ud af drift. Henvisningerne til de pågældende radiostationer bør derfor slettes i nævnte bilag.
(3) Det er derfor nødvendigt at ændre forordning (EØF) nr. 2166/83.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
I bilag I til forordning (EØF) nr. 2166/83 udgår følgende linjer:
TABELPOSITION "
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. oktober 2001.

Labels: 18
6